- โมโหเลย ดูสิ - ปะป๊า
"ปะป๊า แม่จะไปแล้ว"
มานี่หน่อย
ปะป๊า
วิ่งไปหาปะป๊าเลย
ปะป๊า
โอ๊ยๆ เจ็บ
- บ๊ายบาย ราฟาน้อย - เร็ว ราฟา
ไปแล้วนะ
เย่!
(มาดริด เมษายน 2024)
บัตรขายหมดเกลี้ยงมาหลายวัน เกือบสัปดาห์หนึ่งได้แล้ว
ไม่มีใครอยากพลาดโอกาสนี้ ไม่ใช่แค่การได้ดูแมตช์ของราฟา นาดาล
แต่คือการได้เห็นราฟา นาดาลตัวเป็นๆ
คนมากันเยอะเลย
ราฟา!
คุณอยากให้เกิดอะไรขึ้นที่นี่ ที่มาดริด
ในฐานะที่เป็นเส้นทางในการกลับมา และการเตรียมตัวสำหรับโรลังด์-การ์รอส
สำหรับผม โรลังด์-การ์รอส เป็นทัวร์นาเมนต์ที่สำคัญที่สุด
ในอาชีพนักเทนนิสของผม
ดังนั้นสองสามสัปดาห์ข้างหน้า จึงสำคัญมากต่อ…
การที่จะได้เห็นว่ามันเป็นไปได้จริงหรือไม่
- คิดบวกเข้าไว้นะ ราฟา - ครับ
กระโดดจากศูนย์ถึงร้อยทันทีไม่ได้หรอก
หรือไม่ก็ใกล้จะถึงจุดนั้น แต่มันเป็นไปได้นะ
เจองานยากเข้าให้แล้วละ
เข้าห้องน้ำกี่รอบแล้วเนี่ย
ไม่รู้ว่าเพราะตื่นเต้นหรือเพราะอะไร
น้ำหมดส้วมแล้วมั้ง
ไปกัน
เอาหน่อยวะ สู้ๆ
(มาดริด โอเพ่น รอบสอง)
ราฟาฝึกซ้อมเมื่อเช้านี้
เตรียมตัวสำหรับแมตช์ ที่ต้องบอกว่าเป็นงานหินทีเดียว
โดยต้องเจอกับอเล็กซ์ เดอ มินอร์ มือวางอันดับ 11 ของโลก
คิดว่าวันนี้ราฟามีโอกาสแค่ไหนครับ
ผมว่าเปอร์เซ็นต์ชนะน้อยมากเลยนะ
ถ้าคุณเป็นนาดาล ลึกๆ ในใจ คุณคงกังวลว่าจะกลับไปบาดเจ็บซ้ำอีกครั้ง
สุดท้ายแล้ว สิ่งที่ผมทำในชีวิต
ก็คือการเล่นกีฬาที่ต้องต่อสู้ตัวคนเดียวมากที่สุด
กีฬาที่สร้างแรงกดดันและความเครียด
ความตื่นเต้นมันมีอยู่จริงนะครับ
นั่นคือเหตุผลว่าทำไมตลอดอาชีพของผม
สิ่งที่ทำเป็นกิจวัตร ช่วยได้มากในการรับมือกับเรื่องพวกนั้น
ปกติก็เป็นแบบนี้ครับ…
จัดกางเกง
แล้วก็ตรงนี้ ตรงนี้ ตรงนี้
ตรงนี้ ตรงนี้
แล้วก็ตรงนี้
ระหว่างแข่ง ผมจะไม่เหยียบเส้นสนามเด็ดขาด
และในคอร์ตดิน ผมจะกวาดเส้นสนาม
ตอนเริ่มต้นของทุกเกม
และจะทำอีกครั้งตอนเป็นแต้มเบรกพอยต์
มันเป็นวิธีที่ช่วยให้ผมตัด สิ่งรบกวนภายนอกออกไปให้หมด
สู้ๆ ราฟา!
ผมรู้สึกตัวเองควบคุมทุกอย่างได้เมื่อทำแบบนั้น
หากชนะในวันนี้
จะทำให้โลกเทนนิสต้องหันมาจับตามองแน่นอน
ว่าราฟากลับมาเพื่อลงแข่งอย่างจริงจังแล้ว
ฝีมือระดับคลาสสิกที่พวกเราคุ้นเคย
เป็นการหวดลูกที่ยอดเยี่ยมมากจากนาดาล
การได้สัมผัสถึงความรู้สึก ของการแข่งขันในระดับสูงสุดอีกครั้ง
ยังคงเต็มไปด้วยพลัง เหมือนอย่างที่เราเคยเห็นกันมา
การมีความมั่นใจว่าเราจะเป็นฝ่ายชนะ
ความรู้สึกมวนในท้องแบบนั้น…
นาดาลห่างชัยชนะอีกแค่เกมเดียว
จนเริ่มตั้งคำถามกับตัวเองว่า
"เราจะรักษาความรู้สึกนี้ไว้ได้นานแค่ไหนกันนะ"
ชัยชนะครั้งยิ่งใหญ่สำหรับเส้นทาง ในปี 2024 ของราฟาเอล นาดาล
เพราะคุณรู้ดีว่า ความรู้สึกนั้นมันไม่ได้คงอยู่ตลอดไป
ราฟา
(ราฟา)
ราฟา!
เอาเลย! เก่งมาก!
เยี่ยม!
มานี่ซิ
เวอร์ชั่นท็อปฟอร์มกลับมาแล้ว
ไม่ได้เห็นนายเล่นแบบนี้มานานแล้วนะ
พูดจริงๆ
วันนี้เล่นได้อย่างอิสระมาก
เมื่อก่อนวิ่งเยอะกว่านี้
ก็คงงั้น
ไม่ได้นั่งเทียนพูดเอานะ ก็เห็นอยู่
มันจะเป็นผลดีกับนายนะถ้าได้ทำ…
ถึงเมื่อกี้จะดูไม่ค่อยเกร็ง แต่ก็นะ
คือมันก็ไม่ได้…
ทำๆ ไปเหอะน่า
แค่ห้านาทีก็พอ
ระหว่างนั่งดื่มอยู่เนี่ย
(เสียงคาร์ลอส โมยา หัวหน้าโค้ช)
แค่ได้มาอยู่ที่นี่ และเห็นเขามีความสุขกับการแข่งขัน
สำหรับผม นั่นคือชัยชนะแล้วครับ
เขาต้องการความมั่นใจนั้น เพราะ…
ทุกอย่างขึ้นอยู่กับความเชื่อว่าเขาจะชนะได้
และผู้เข้าชิงอีกคนจากสเปน…
ราฟาเอล นาดาล
มีหลายอย่างที่ต้องเดิมพัน
(ออสเตรเลียนโอเพ่น รอบชิง 2009)
เฟเดอเรอร์เจองานหินแล้ว
เคยแพ้นาดาลบนคอร์ตดิน และแพ้บนคอร์ตหญ้ามาแล้ว
ตอนนี้เขาคงไม่อยาก เป็นฝ่ายแพ้บนฮาร์ดคอร์ตแน่นอน
มันเป็นหนึ่งในแมตช์ที่ดีที่สุดที่เราเคยแข่งกันมา
เฟเดอเรอร์ต้องคิดอยู่แน่ๆ ว่า
"ต้องทำยังไงถึงจะล้มหมอนี่ได้เนี่ย"
ช่วงนั้นราฟา
กำลังอยู่ในช่วงพีคของชีวิต
ไชโย!
ราฟาเอล นาดาลชนะที่เมลเบิร์น ในรายการออสเตรเลียนโอเพ่น
เป็นครั้งแรก
ราฟา นาดาลคือมือวางอันดับหนึ่งของโลกคนใหม่
ยุคของเฟเดอเรอร์จบลงแล้ว
เขาทำสิ่งที่ไม่มีใครทำได้บนคอร์ตเทนนิส
แชมป์ชายเดี่ยว ราฟาเอล นาดาล!
ชายผู้ไร้เทียมทาน ราฟา นาดาล!
ในบางแง่ ปี 2010 คือช่วงพีคของราฟา
เขาชนะโรลังด์-การ์รอส
และคว้าแชมป์วิมเบิลดันสมัยที่สองได้ในที่สุด
ผมจำได้ว่าหัวข้อสนทนาเริ่มเปลี่ยนไป
เหมือนพวกเราทุกคน เคยโดนเฟเดอเรอร์ตกมาแล้ว แต่…
"แม่เจ้าโว้ย! หรือนี่จะเป็นนักกีฬา ที่เทพที่สุดเท่าที่โลกเคยมีมา"
(นิวยอร์ก ปี 2010)
ราฟาเอล นาดาล เป็นนักเทนนิสอันดับหนึ่งของโลก
เขาอยู่ที่นิวยอร์กเพื่อแข่งยูเอสโอเพ่น
รายการใหญ่รายการเดียวที่นาดาลยังไม่เคยชนะ
กดดัน
ผมรู้สึกแบบนั้น
เพราะถ้าชนะยูเอสโอเพ่น ผมจะคว้าแกรนด์สแลมครบทั้งสี่รายการ
สำหรับนักเทนนิส
การคว้าแกรนด์สแลมครบทั้งสี่รายการ
มีน้อยคนมากที่เคยทำได้
แฟนๆ ทั่วโลกหวังว่าจะได้ดู
ชายคนนี้แข่งกับโรเจอร์ เฟเดอเรอร์
ทุกคนทั่วโลกอยากดู รอบชิงชนะเลิศนี้สุดๆ เลยครับ
(ยูเอสโอเพ่นรอบชิงชนะเลิศ ปี 2010)
ถ่ายทอดสดจากการแข่งขันชายเดี่ยว
ราฟา นาดาล มือวางอันดับหนึ่งของโลก
เจอกับมือวางอันดับสาม โนวัค ยอโควิช
ราฟากับโรเจอร์ในรอบชิง
นี่คือฉากที่ทุกคนอยากเห็น
แต่ผมไม่สนใจเลย จริงๆ แล้วน่ะ…
ผมสนแต่ว่า…
(โนวัค ยอโควิช แชมป์แกรนด์สแลม 24 สมัย)
จะต้องทำให้มันไม่เป็นแบบนั้น
แน่นอนว่าตอนนี้ดันมี โนวัค ยอโควิชเข้ามาอยู่ในสมการด้วย
ตอนนั้น
ผมเห็นแล้วว่าภัยคุกคามไม่ได้มาจากแค่โรเจอร์
ที่พยายามทวงตำแหน่งมือวางอันดับหนึ่ง
แต่ดันมีโนวัคเข้ามาร่วมด้วย
นาดาลกับโนวัคเคยมีประวัติกันมาก่อน
พวกเขาแข่งกันครั้งแรกในทัวร์ ที่รายการเฟรนช์โอเพ่น ปี 2006
(โรลังด์-การ์รอส ปี 2006)
โนวัคเข้ารอบลึกในรายการใหญ่ครั้งแรก
แต่ก่อนหน้านั้นเขายังไม่ค่อยมีผลงาน
และเขาก็แพ้สองเซตแรกให้ราฟา 6-4 6-4
แล้วเขาก็ขอถอนตัวเพราะเจ็บหลัง
เกม เซต และแมตช์ นาดาล
ถึงเขาจะเก่งที่สุด และทุกคนคิดว่าเขาไร้เทียมทาน
ผมบอกเลยว่าเขาไม่ไร้เทียมทาน เขาแพ้ได้
เอากับเขาสิ
ยอโควิช เอายาดมหน่อยไหม
เหมือนนักมวยรุ่นมิดเดิลเวทเจอกับเฮฟวี่เวท แล้วโดนเขาไล่ต้อน
เหมือนราฟากับโรเจอร์ถูกปั้นขึ้นมา โดยเทพเจ้าแห่งเทนนิส
ผมเลยต้องต่อสู้เพื่อหาที่ยืนของตัวเอง ภายใต้แสงตะวันร้อนฉ่า
ยอโควิชมีบุคลิกที่ต่างจากโรเจอร์และราฟามาก
เขามักจะชอบทำตัวตลกโปกฮา
ชอบทำท่าเลียนแบบผู้เล่นคนอื่น รวมถึงราฟาด้วย
เขาไม่มีความอายเลยสักนิด
แต่ผมก็ไม่ได้ถือสาอะไรนะ
- ไม่เหรอ - ไม่
แต่มันก็… นะ…
ผมจำไม่ได้นะว่ามันกวนใจผมหรือเปล่า
คงไม่มากเท่าไรหรอก อาจจะนิดหน่อย
ราฟา นาดาล
เดิมพันสูงลิ่วเลยครับ สำหรับนักหวดชาวสเปนวัย 24 ปีคนนี้
ว้าว! ลูกนี้ยอโควิชคงได้ไปแล้วถ้าแข่งกับคนอื่น
ตอนแข่งกับยอโควิช
เห็นได้ชัดเลยว่าเขามั่นใจเต็มเปี่ยม
เพราะระดับการเล่นของเขามันสูงมาก
อาจจะอันตรายมากทีเดียว
ยอโควิชพยายามอย่างสุดความสามารถ
แต่มันกลับยิ่งทำให้สิ่งที่นาดาลกำลังทำอยู่ น่าเหลือเชื่อเข้าไปอีก
คว้าแชมป์แกรนด์สแลมครบทุกรายการแล้วครับ!
ราฟาเอล นาดาล!
ได้ติดอัญมณีเม็ดสุดท้ายบนมงกุฎสำเร็จแล้ว
ขอเชิญแชมป์ชายเดี่ยวยูเอสโอเพ่น
ราฟาเอล นาดาล
หลังจากชนะยูเอสโอเพ่น
สื่อก็เริ่มรุมล้อมผมยกใหญ่
ราฟา ฉันรักคุณ!
แต่ผมไม่เคยชอบ
การเป็นจุดสนใจแบบนั้นเลย
ขอเชิญพบกับราฟาเอล นาดาล
ผมจำได้ว่ามีสื่อหลายเจ้าบอกผมว่า "เขาต้องชอบแบบนี้แน่ๆ"
แหม
ผมจะพูดแบบสุภาพมากๆ ว่า "ไม่ครับ"
"ไม่ใช่เลย"
ผมไม่รู้เลยว่าไอ้นี่คืออะไร
เหมือนรูปคุณใส่กางเกงในอยู่เลย
เขารู้ว่ามันเป็นส่วนหนึ่งของงาน
การที่ต้องทำเรื่องที่อาจไม่ค่อยสบายใจ
มันไม่ง่ายเลย
ผมจำได้ตอนที่ไปถ่ายมิวสิกวิดีโอกับชากีรา
ผมต้องขอเตกีล่ามาขวดนึง แล้วซัดไปสองสามช็อต
ให้ใจมันสงบลงหน่อย
คุณมีความเป็นเซ็กซ์ซิมโบลเหมือนกันนะ
เหรอ ไม่รู้สิ…
ผม… ผมไม่เคยคิดอะไรแบบนั้นเลย
ราฟาเอล คุณมีแฟนหรือยัง
มีแล้วครับ
คุณนี่ก็เต๊าะเขาอยู่ได้
(มาเรีย ฟรานซิสกา เปเรโญ ภรรยาของราฟา)
คนไม่รู้ว่าลึกๆ แล้วเขาเป็นคนขี้อายมาก
โชคดีนะจ๊ะ นาดาล
เราเติบโตมาในเมืองเล็กๆ
(มานากอร์)
ครอบครัวของเรารู้จักกันมา
ตั้งแต่ก่อนที่เราเกิดแล้วค่ะ
ฉันจำได้ว่าเคยไปงาน รับศีลมหาสนิทของราฟาด้วยค่ะ
ตอนนั้นน่าจะอายุประมาณหกขวบ
พอเริ่มโตเป็นวัยรุ่นถึงได้มาทำความรู้จักกันจริงๆ
จำได้ว่าเริ่มคบกันช่วงฤดูร้อนปี 2000…
หรือเปล่า ไม่รู้สิ…
ฉันจำอะไรพวกนี้ไม่ค่อยเก่ง เดี๋ยวราฟาตีตายแน่เลย
พิมพ์เก่งเหมือนกันนะเนี่ย
ก็…
ตอนนั้นเขาเป็นฝ่ายตามจีบฉันค่ะ
ผมเริ่มส่งข้อความไปหา
แต่เขาก็ตอบเหมือนไม่ค่อยอยากคุยเท่าไร
อย่าเศร้าไปเลย เดี๋ยวก็ใจอ่อนน่า
ผมแย่แล้วครับ
แมรี่
ตอบมาหน่อยได้ไหม
ผมรักเขามากๆ เลย
เขาทำให้ผมมีพลังใจที่ช่วยให้ผม
มีสติและไม่ลืมตัว
ในเวลาที่ผมต้องการมันจริงๆ
ราฟาเป็นเด็กติดบ้านค่ะ
ชอบอยู่กับครอบครัวที่มายอร์กานี่แหละ
ผมอยู่บ้านกับพ่อแม่จนกระทั่งอายุได้…
สามสิบเอ็ดหรือสามสิบสองนี่แหละ
ผมไม่เคยอยากย้ายออก
ไม่เคยคิดเลย
ครอบครัวเราสนิทกันทุกคนเลยค่ะ
(มาริเบล นาดาล น้องสาวของราฟา)
ตอนอยู่ที่มานากอร์
ปู่ย่าตายายเราอยู่ชั้นหนึ่ง
ลุงโตนี่อยู่ชั้นสอง ส่วนบ้านเราก็อยู่ชั้นสาม
เพราะงั้นก็ตั้งแต่เด็กๆ เลย
เขาใช้เวลาอยู่กับครอบครัวเยอะมาก
(สุขสันต์วันเกิด)
และฉันคิดว่านี่แหละ
ช่วยให้เขาเติบโตมาในสภาพแวดล้อมที่อบอุ่น
และปลอดภัย
สำหรับผม การได้อยู่บ้าน
ทำให้ผมรู้สึก
ใกล้ชิดกับคนที่ผมรักจริงๆ
เจอร์รี่ กินให้หมด เหลือแค่คำเดียว
ผมรู้สึกว่าผมเป็นตัวของตัวเองได้
อันที่มีนูเทลล่าอยู่ไหน
และได้ใช้ชีวิตเหมือน…
คนปกติทั่วไป
ราฟาน้อย
เป็นอะไร ทำอะไรอยู่เนี่ย
สุดยอดเลยนะ
เก่งมาก
อร่อยนะเนี่ย กินสิ
แค่อยากชิมชิ้นเล็กๆ ก็พอ
- ไม่ กินเลยๆ - ไม่เอา
ตอนนี้เธอสวยที่สุดเลยนะ
ตอนนี้น่ะ…
เธอไม่รู้ตัวหรอก แต่…
ตอนนี้ดูแบบว่า… พิเศษมากจริงๆ
เลี้ยงเหรอ
(มายอร์กา เมษายน 2024)
สุดท้าย ราฟาก็ชนะสามแมตช์ที่มาดริด
เขาสร้างความก้าวหน้าให้เห็นได้บ้าง
เขาพิสูจน์ให้ตัวเองเห็นว่าสามารถ ลงแข่งต่อเนื่องได้ในแง่ของสภาพร่างกาย
อะไรคือสิ่งสำคัญที่สุดที่คุณได้เห็นจากนาดาล ในทัวร์นาเมนต์นี้ครับ
สิ่งสำคัญที่สุดคือความรู้สึกมีความหวัง
สุดยอดเลย
สภาพจิตใจพร้อมมาก วันนี้ดูดีมากเลย
เขามีเวลาประมาณหนึ่งสัปดาห์
ก่อนจะเริ่มแข่งที่โรม
ซึ่งเห็นได้ชัดว่าเขากำลังมองไปไกล ถึงรายการโรลังด์-การ์รอส
ผมรับรองเลยว่าถ้าเขายังรู้สึกดีเหมือนสัปดาห์นี้
เขาจะได้ลงแข่งที่โรลังด์-การ์รอสอย่างแน่นอน
เขากลับมาอยู่ในสภาพร่างกายที่ดีที่สุด ในรอบกว่าหนึ่งปี
และสุดท้าย สิ่งที่สำคัญก็คือ…
การที่เขารู้สึกว่าเล่นได้ดีอีกครั้ง
และการที่ลูกชายของเขา จะได้เห็นเขาชูถ้วยแชมป์
ซึ่งเป็นสิ่งที่เขาต้องการมากที่สุด
และแน่นอน การที่เขาจะได้ชนะให้ลูกเห็น
ทุกท่านครับ ผู้ชนะการแข่งขันยูเอสโอเพ่น ประเภทชายเดี่ยว ปี 2010
ราฟาเอล นาดาล
ตอนนั้นผมเป็นนักเทนนิสที่เก่งที่สุดในโลก
(เดอะนิวยอร์กไทมส์)
แต่มันยังไม่พอ
การเป็นนักเทนนิสที่เก่งที่สุดในโลก ผมต้องพิสูจน์ตัวให้ได้ในทุกทัวร์นาเมนต์
มาดูรอบชิงชนะเลิศประเภทชายเดี่ยวกัน
(รอบชิงชนะเลิศอินเดียนเวลส์ ปี 2011)
ราฟาเอล นาดาล นักเทนนิสมือหนึ่งของโลก
กำลังจะเจอกับโนวัค ยอโควิช
เขาคือผู้เล่นที่ร้อนแรงที่สุด
แต่ยังทำได้ไม่ค่อยดีนัก ในรอบชิงชนะเลิศกับราฟาที่ผ่านๆ มา
นั่นจึงเป็นเครื่องหมายคำถามชิ้นโต
ความรู้สึกที่มีต่อยอโควิชในตอนนั้นคือ
เขาเก่งมากก็จริง
แต่เขายังไม่สามารถเอาชนะมือหนึ่งได้
ในช่วงเวลาชี้เป็นชี้ตาย
แต่ปี 2011 คือปีที่เขากลายเป็นภัยคุกคามจริงๆ
ทุกคนอยากโค่นมือหนึ่งกันทั้งนั้นแหละ
ดังนั้นการเป็นผู้ล่ามันก็ดีกว่าในบางครั้ง
เพราะเราจะรู้สึกว่าเราอยากสู้ เพื่อให้ได้มาซึ่งความสำเร็จ
ไม่ใช่เพื่อปกป้องความสำเร็จนั้นไว้
ยอโควิชขึ้นนำอย่างขาดลอย
มันเลยเหมือนการต่อสู้ทางจิตวิทยา
นาดาลเริ่มหงุดหงิดแล้ว
ไม่ค่อยได้เห็นเขาเป็นแบบนี้
มันจะมีบางช่วงที่นักเทนนิสเก่งๆ
สามารถสร้างความเปลี่ยนแปลงที่รุนแรงได้ ในระยะเวลาอันสั้น
โนวัค ยอโควิชคว้าแชมป์ไปครองได้ครับ!
มาดูกันว่าโมเมนตัมครั้งนี้ของยอโควิช จะเหวี่ยงเขาไปได้ไกลแค่ไหน
ในรายการถัดมา สองคนนั้นเจอกันอีกครั้ง ในรอบชิงชนะเลิศที่ไมอามี
(รอบชิงชนะเลิศ ไมอามีโอเพ่น 2011)
คราวนี้ความกดดันตกไปอยู่ที่เขาแทนแล้ว
เจอยอโควิชทีไร แมตช์นั้นจะต้องโหดมาก
โธ่ ไม่จริงใช่ไหมเนี่ย
ราฟามักจะพูดว่า "เวลาเจอกับเฟเดอเรอร์
ถ้าตีลูกดีๆ สักหกเจ็ดลูก
ก็เก็บแต้มได้แล้ว"
เขาเอาไม้ไปรับลูกนั้นทันได้ยังไงกันครับเนี่ย
"แต่กับยอโควิช ผมหวดไป 15 ลูกแล้ว ก็ยังเสียแต้มได้"
สำเร็จแล้วครับ
ตอนผมแพ้ในรอบชิงที่ไมอามี
ผมก็เริ่มรู้แล้วว่าจิตใจผมไม่ตอบสนองเหมือนเดิม
(รอบชิงชนะเลิศ มาดริดโอเพ่น 2011)
ยอโควิชยังไม่แพ้ใครเลยในปีนี้
แต่อย่าลืมว่า เขายังไม่เคยเอาชนะนาดาลบนคอร์ตดินได้
ผมสัมผัสได้ว่าเขามีความไม่มั่นใจ
และผมก็อยากให้เขารู้สึกแบบนั้น
ชัยชนะเป็นของยอโควิช
บนคอร์ตดินที่นักหวดชาวสเปนรักและหวงแหน
มันจะมีช่วงเวลาที่เราเริ่มสูญเสียความมั่นใจ
และมันก็กลายเป็นวงจรอุบาทว์
พอเริ่มพลาดก็สูญเสียความมั่นใจ
พอสูญเสียความมั่นใจก็เริ่มพลาดมากกว่าเดิม…
โอ้! ยอโควิชคว้าแชมป์ที่โรม!
(อิตาเลียนโอเพ่นรอบชิง 2011)
ตอนนั้นผมรู้สึกว่า "ทำจิตใจเขาสั่นคลอนได้แล้ว เหลือแค่ต้องเดินหน้าต่อไป"
ตอนนั้นผมคิดวนอยู่ในหัว
ว่าเขาแซงหน้าผมไปแล้ว
และเป็นนาดาลเองครับที่พลาดในแต้มสำคัญๆ ไป
ซึ่งพวกเราไม่ค่อยชินกับการ เห็นภาพแบบนี้จากราฟาเลย
(วิมเบิลดัน รอบชิงชนะเลิศ 2011)
- ออก - ออกข้างครับ
โนวัค ยอโควิชคว้าแชมป์ไปอีกแล้ว
และคงพูดได้แล้วครับว่า เขาคือนักเทนนิสที่เก่งที่สุดในโลก
เขาชนะราฟา นาดาลห้านัดติดต่อกันแล้ว
ผมจำได้ว่าราฟาเดินเข้ามาในงานแถลงข่าว
เขาดูมึนๆ
จนรู้สึกเหมือนโนวัคได้…
ขโมยจิตวิญญาณเขาไปแล้ว
ผมแพ้เพราะผมแข่งกับผู้เล่นที่เก่งที่สุดในตอนนี้
นักเทนนิสที่กำลังจะได้ชื่อว่าเก่งที่สุดในโลก ในวันพรุ่งนี้
และ…
ผมก็เป็นที่สองครับ
ราฟา นาดาลผู้ยิ่งใหญ่ ตอนนี้ดูเหมือนจะพังทลาย
แชมป์ยูเอสโอเพ่นประเภทชายเดี่ยว ปี 2011
โนวัค ยอโควิช!
เป็นหายนะเลยแหละ
เขาสู้ต่อไม่ถูกเลย เขาไม่รู้ว่าต้องทำยังไง
มันเป็นช่วงเวลากดดัน
ที่เราต้องผ่านมันไปให้ได้
เพราะถ้าทำไม่ได้ก็จะไม่ใช้ผู้ยิ่งใหญ่อีกต่อไป
โตนี่ช่วยเขาได้มากจริงๆ ในการทำให้เขากลายเป็นคนที่แข็งแกร่งขนาดนั้น
แต่ในฐานะแม่ ฉันก็เป็นห่วงเรื่องความกดดันที่เขาต้องเจอ
เพราะเขาเริ่มตั้งแต่อายุยังน้อยมาก
ต้องต่อสู้ฟาดฟันกับจิตใจของตัวเองมาตลอด
รู้สึกเหมือนต้องเก่งขึ้นตลอดเวลา
เหมือนเก่งเท่าไรก็ไม่เคยพอ
เหมือนต้องไปให้สูงขึ้นตลอด
ราฟาเอล นาดาลได้รับการยืนยันว่า เป็นผู้เล่นระดับเยาวชนที่เก่งที่สุดในสเปน
ต่อให้บินขึ้นไปไปได้สูงกว่านี้
ก็ยังไม่ใช่คนที่เก่งที่สุด
ต้องขึ้นไปให้สูงกว่านั้นอีก
วางแผนจะทำอะไรต่อหลังจากนี้
ฝึกซ้อมต่อไปครับ แล้วค่อยว่ากันอีกที
ไม่รู้สิครับ การแข่งขันรายการนี้มันก็สำคัญ
แต่ก็นั่นแหละครับ…
ถึงชนะการแข่งขันนี้ก็ไม่ได้หมายความว่า
จะกลายเป็นยอดฝีมือ
ทั้งหมดนี้มันสร้างความรู้สึกไม่มั่นคงในจิตใจเขา
เอาอีกแล้วครับ
ถุงเท้า
แล้วเดี๋ยวก็จะเสยผม
ยิ่งนานวันเข้า
เขาก็ยิ่งเพิ่มท่าทางเข้าไปอีกเรื่อยๆ
สู้ๆ ราฟาเอล
สู้เขา!
หมดเวลา
แบบนี้ แบบนี้
ขวดน้ำ เส้นสนาม รอ…
ผมเคยบอกเขาว่า "หยุดทำแบบนั้นเหอะ มันดูตลก"
มีบางช่วงที่ผมพยายามจะลดขั้นตอนพวกนั้นลง
เพราะตอนที่ผมเห็นตัวเองในทีวี ผมไม่ชอบเลย
ไม่ชอบเวลาเห็นตัวเองทำอะไรแบบนั้น
แต่…
ผมทำไม่ได้
ยังไงก็ต้องทำครับ
มันทำให้ผมรู้สึกว่าควบคุมสถานการณ์ได้
ทุกคนรู้สึกกดดันกันทั้งนั้น
ถึงทำให้เราเก่งไง
เพราะเรารับมือกับมันได้
(มายอร์กา พฤษภาคม 2024)
(สามวันก่อนการแข่งขันอิตาเลียนโอเพ่น)
อีกสัปดาห์ของการฝึกซ้อมอย่างเต็มที่ เพื่อดึงจังหวะกลับมา ทั้งเรื่องร่างกาย…
สาม สี่แมตช์ที่โรม
เขาไม่ควรจะกดดันตัวเอง เขาแค่ต้องออกไปเล่นซะ
แล้วดูว่าผลจะออกมาเป็นยังไง
ด้านนี้มันไม่เสมอกันนะ
แต่อีกด้านเสมอกัน
(ราฟา นาดาล อะคาเดมี)
ลูกนั้นต่ำกว่าเยอะเลย
- ตีไปที่แบ็กแฮนด์นะ - อืม…
หวดหนักๆ เลย ขอดูโฟร์แฮนด์หน่อย
สำหรับผม ทุกอย่างขึ้นอยู่กับ การควบคุมจิตใจของเขา
เพราะถ้าเขาประหม่า เขาจะวอลเลย์พลาด หวดลูกเสีย…
เคลื่อนไหวสะเปะสะปะไปหมด
เขาจะช้า ปฏิกิริยาตอบโต้ช้า จังหวะเพี้ยน… แย่ไปหมดทุกอย่าง
และถ้าเขาใจเย็น
ทุกอย่างก็จะดีขึ้น
ตั้งสมาธิใหม่นะ โอเคไหม
สู้ๆ
ซ้อมครั้งนี้ ตั้งสมาธิใหม่ไปไม่รู้กี่รอบ เพราะพลาดตลอดเลย
ตอนนี้อะไรที่สำคัญที่สุดคะ
สิ่งที่สำคัญที่สุดตอนนี้คือ…
เอาชนะยอโควิช
(มายอร์กา ธันวาคม 2011)
โนวัคมีชัยเหนือผมในทางจิตวิทยา
และผมต้องเปลี่ยนมันให้ได้
สำหรับผม มันไม่ใช่แค่เรื่องของสภาพจิตใจ
แต่มันคือเรื่องของการเตรียมตัว
ความมั่นใจจะมาเองถ้าเตรียมตัวมาพร้อม
จุดที่เปลี่ยนไปคือลูกโฟร์แฮนด์
โฟร์แฮนด์ที่ดุดันมากกว่าเดิม
ผมจำได้ว่าเปิดวิดีโอให้เขาดู
ผมบอกเขาว่า "เฟเดอเรอร์กับยอโควิชน่ะ
เวลาหวดลูกเผด็จศึกจะกระโดดขึ้นมา"
เพราะมันทำให้ลูกมีความเร็วมากขึ้น
และเหนือสิ่งอื่นใด มันคือความตั้งใจที่จะปิดแต้มนั้นให้ได้
ผมให้เขาซ้อมหวดลูกวินเนอร์
จากฝั่งนี้ ฝั่งโน้น ทั่วสนาม…
เอาเลย หวดเต็มแรง
ลุงโตนี่ช่วยให้ผมพลิกสถานการณ์กลับมาได้
ผมเริ่มรู้สึกว่าสภาพจิตใจของผมพร้อมแล้ว
(ออสเตรเลียนโอเพ่น รอบรองชนะเลิศ 2012)
แมตช์นี้น่าดูมากครับ
ทั้งคู่ต่างอยู่ในช่วงที่ท็อปที่สุด เป็นสองนักเทนนิสที่เก่งที่สุดในโลก
แต่สิ่งที่ไม่เหมือนเดิมสำหรับราฟาเอล นาดาล ในครั้งนี้คือเขามาในฐานะมือวางอันดับสอง
เขาเป็นผู้ล่า
ไม่ใช่ผู้ถูกล่า
นั่นไงครับ ลูกโฟร์แฮนด์ ลูกนี้นี่แหละที่สร้างความเสียหายได้หนักหน่วง
ผมไม่รู้ว่าเกิดอะไรขึ้น แต่เขาดุดันมากจริงๆ
ลูกโฟร์แฮนด์ของผม อันตรายกว่าช่วงไม่กี่เดือนก่อนหน้านี้
ช่างเป็นโฟร์แฮนด์ที่ยอดเยี่ยมจริงๆ เป็นลูกเก่งของเขาเลย
ราฟาเอล นาดาลชนะเซตแรก หลังจากผ่านไปหนึ่งชั่วโมง 20 นาที
แต่ถึงว่าแม้ผมจะรู้สึกดีขึ้น ความรู้สึกในช่วงหลายเดือนก่อนหน้านั้น
มันก็ยังแวบเข้ามาในหัวของผมอยู่ดี
ยอโควิชตีเสมอขึ้นมาได้
(นาดาล-ยอโควิช: 7-5 4-6 เสมอ 1-1 เซต)
ยอโควิชดูมั่นใจเต็มร้อย
แต่ในทางกลับกัน สีหน้าของราฟา บ่งบอกอะไรได้หลายอย่าง
(ยอโควิชนำสองต่อหนึ่งเซต)
สัมผัสได้เลยว่านาดาลกำลังคิดว่า
"นี่มันเหตุการณ์ซ้ำรอยชัดๆ"
ยอดนักหวดชาวสเปน ต้องใช้ความพยายามอย่างมหาศาล
เพื่อลากการแข่งขันไปให้ถึงเซตที่ห้า
ตลอดทั้งปีนั้น
เมื่อถึงแต้มสำคัญเวลาเจอกับโนวัค
ผมรู้สึกว่าภายในใจ
ผมไม่เชื่อเต็มร้อยว่าผมจะชนะได้
แต่ที่นี่
ความรู้สึกผม…
ออก
มันกำลังเปลี่ยนไป
เสมอกันที่สองเซตเท่ากัน
(นาดาล-ยอโควิช: 7-5 4-6 2-6 7-6 เสมอกัน 2-2 เซต)
นาดาลทรุดลงไปคุกเข่า ก่อนจะดีดตัวกลับขึ้นมาทันที
เพราะเขารู้ดีว่างานของเขายังไม่จบ
นี่คือครั้งแรกที่นาดาล เชื่อมั่นอย่างสุดหัวใจว่าเขาชนะได้
ที่ผ่านมาเขามีความหวัง มีความปรารถนา
แต่ครั้งนี้คือครั้งแรกที่เขาเชื่อมั่นจริงๆ
และนี่คือการทำสถิติ
รอบชิงชนะเลิศแกรนด์สแลม ที่ยาวนานที่สุดในประวัติศาสตร์อย่างเป็นทางการ
ยอโควิชกำลังยืดเส้นยืดสาย เพื่อให้ร่างกายยังคงพริ้วไหวอยู่
เซตที่ห้าดุเดือดมาก
เหมือนเป็นการห่ำหั่นร่างกายเละเทะเลยครับ
โอ้โฮ
ยอโควิชล้มลงไปแล้ว
หลังจากตีโต้กันไปถึง 31 ครั้ง
ผู้ชมทั้งสนามลุกขึ้นยืนปรบมือเลยครับ
ลุกขึ้นยืนกันหมดเลย
ผมหมดแรงจริงๆ
ความลังเลเริ่มก่อตัวในใจมากขึ้นเรื่อยๆ
ว่าผมจะผ่านมันไปได้หรือเปล่า
ผมรู้สึกทรมาน
แต่ในขณะเดียวกันก็มีความสุข
ที่ได้เห็นตัวเองลงแข่งอีกครั้ง
ในฟอร์มสูงสุด
นาดาลนำสี่ต่อสอง
เขาเป็นฝ่ายเบรกเกมได้ก่อน
ผมยังจำแต้มนั้นได้แม่นเลย
เขาเล่นลูกหยอด ผมหยอดโต้กลับไป
แต่หยอดไม่ค่อยดี
เป็นลูกพาสซิ่งช็อตที่ง่ายแสนง่ายเลยครับ
ถ้าผมชนะแต้มนั้นได้ แมตช์นี้ก็น่าจะจบลง
ออก!
นาดาลขอชาเลนจ์ครับ กรรมการขานค่อนข้างช้าทีเดียว
โอ๊ย ตาย
ไม่อยากจะเชื่อ
เห็นแล้วเจ็บจี๊ด
(แชมเปียนชิพพอยต์ - ยอโควิช)
แม้จะเป็นผลงานที่องอาจที่สุด ครั้งหนึ่งของราฟาเอล นาดาล…
แต่เขาก็ยังต้องเดินจากไปมือเปล่า
บางครั้งเราก็แพ้
ซึ่งจะมองในแง่บวกหรือแง่ลบก็ได้
วันนั้นผมเป็นฝ่ายแพ้
แต่ผมกลับไม่รู้สึก
หงุดหงิด ท้อแท้ หรืออะไรแบบนั้นเลย
ผมรู้สึกพอใจ
ผมก้าวข้ามผ่านจิตใจของตัวเองมาได้
ผมรู้สึกว่า…
ผมกลับมาแล้ว
(โรม พฤษภาคม 2024)
ราฟา นาดาลประเดิมสนามที่กรุงโรม
รายการมาสเตอร์ส 1000 เริ่มขึ้นแล้ววันนี้ที่เมืองหลวงอิตาลี
รายการสุดท้าย ก่อนที่โรลังด์-การ์รอสจะเริ่มต้นขึ้น
ตอนนี้ถึงเวลาต้องเร่งเครื่อง เพื่อดูว่าเขาอยู่จุดไหน
และจะไปถึงปารีสในสภาพไหน
กุญแจสำคัญนั้นง่ายมากคือห้ามพังกลางคัน
แล้วพอถึงปารีสก็ลุยให้สุดตัว
เหมือนเป็นคนละคนไปเลย
เหมือนปีศาจ
ผ่านไปเกือบสามชั่วโมงแล้ว
นาดาลกำลังมองหาโอกาสปิดเกม
เร็วเข้า ใช้หัวหน่อยสิ
สู้ๆ ราฟา เอาเลย!
ไชโย!
เอาเลย!
สี่ต่อหก หกต่อสาม หกต่อสี่
ราฟา นาดาลคว้าชัยในการกลับมา ที่โฟโร อิตาลิโก ณ กรุงโรมได้สำเร็จ
บ่ายวันนี้เราเห็นเขาแข็งแกร่งขึ้น
ดูมีความหวังและตระหนัก ถึงขีดความสามารถของตัวเองมากขึ้น
แชมป์ปี 2012
โนวัค ยอโควิช
ในปี 2012
ผมมาที่นี่หลังจากแพ้ ในรอบชิงชนะเลิศมาทุกรายการ
สู้ๆ ราฟา สู้เขา!
แต่คราวนี้สภาพจิตใจของผมพร้อมที่จะชนะครับ
(รอบชิงชนะเลิศที่มอนติ-คาร์โล 2012)
- เอาเลย - เกม นาดาล
ราฟาในปี 2012
พุ่งทะยานสุดๆ
ลูกเก่งของราฟา
เกม นาดาล
ผมมาที่นี่หลังจากชนะ ที่มอนติ-คาร์โล บาร์เซโลนา โรม…
ตอนนั้นแหละที่ผมเริ่มรู้สึกเจ็บหัวเข่า
แต่ตอนนั้นผมก็…
อยากเล่นต่อไป
ผมกำลังรู้สึกดี ผมอยากชนะ
(โรลังด์-การ์รอสรอบชิงชนะเลิศ ปี 2012)
ทั้งๆ ที่เข่าของผมอยู่ในสภาพแย่มาก
- ออก - เกม นาดาล
ผมก็ยังชนะโรลังด์-การ์รอส
(อันดับโลก: 1 ยอโควิช 2 นาดาล 3 เฟเดอเรอร์)
ผมเลยคิดว่า "ผมจะกลับไปเป็นมือหนึ่งอีกครั้งให้ได้"
ราฟาเอล นาดาล!
(วิมเบิลดัน 2012)
ปัญหาที่หัวเข่า…
ทำให้ผมเล่นได้ไม่เต็มที่
แต่ผมคิดเสมอว่าถ้าใจผมต้องการ
ร่างกายก็จะทำตามได้เอง
เข่าของผมพังยับเยิน
เส้นเอ็นของผมแทบจะขาดเป็นรู
(มายอร์กา สิงหาคม 2012)
ราฟา นาดาลถอนตัว จากการแข่งขันโอลิมปิกและยูเอสโอเพ่น
ซึ่งเขาเคยเข้าถึงรอบชิงชนะเลิศเมื่อปีที่แล้ว
(เอ็นสะบ้าหัวเข่าอักเสบ)
อาการบาดเจ็บที่เริ่มปรากฏขึ้น
มันไม่ใช่เรื่องบังเอิญ
(ดร.อันเฆล รูอิซ-โกโตร์โร หมอของราฟา)
แต่เป็นผลที่เกิดขึ้น
จากปัญหาที่ฝังลึกอยู่ภายใน
การที่ต้องใส่แผ่นรองเท้า ตลอดระยะเวลาที่เล่นเทนนิสอาชีพ
ทำให้ส่วนอื่นๆ ของร่างกายผมเสียสมดุล
ตั้งแต่หัวเข่าลงไปถึงเท้า
มันเชื่อมต่อกันหมด
ดังนั้นเมื่อเราปรับเปลี่ยนอะไรที่เท้า
การเปลี่ยนแปลงนั้นย่อมส่งผลกระทบไปทั้งระบบ
(มายอร์กา ตุลาคม 2012)
มันคืออาการบาดเจ็บ
ที่ไม่เหมือนเวลากระดูกหัก
ซึ่งมักจะมีกำหนดการที่ชัดเจนว่า จะกลับมาแข่งขันได้เมื่อไหร่
(มายอร์กา มกราคม 2013)
เจ็บไหม
โอเค ค่อยๆ นะ
ราฟาเอล นาดาล จะไม่ลงแข่งออสเตรเลียนโอเพ่น
โนวัค ยอโควิชเพิ่งคว้าแชมป์ครั้งที่สี่ที่เมลเบิร์น
ซึ่งเป็นแชมป์สมัยที่สามติดต่อกัน
ยอโควิชสำแดงพลังให้เห็นกันอีกครั้งว่า ใครคือที่หนึ่งตัวจริง
(อันดับโลก)
(1 ยอโควิช 2 เฟเดอเรอร์ 3 เมอร์เรย์ 4 เฟร์เรร์ 5 นาดาล)
หลังจากไม่ได้ลงแข่งมาหลายเดือน
หลายคนก็พากันพูดว่า
"ราฟา นาดาลจบสิ้นแล้วละ เขาใช้งานร่างกายจนเกินขีดจำกัดไปแล้ว"
"ราฟา นาดาลจะไม่มีวัน กลับมาเหมือนเดิมได้อีก"
ราฟา นาดาล คุณไม่ได้ลงแข่งมา 102 วันแล้ว
ในช่วงเวลาสามเดือนกว่าๆ ที่ผ่านมา
เคยคิดบ้างไหมคะว่านี่คงเป็นจุดจบแล้ว
(มายอร์กา ปี 2013)
การฟื้นตัวของเข่าซ้ายราฟา นาดาล
ไม่คืบหน้าเร็วอย่างที่คาดไว้
นั่นคือเหตุผลที่นาดาลอาจกำลังพิจารณา ที่จะไม่ลงแข่งรายการอินเดียนเวลส์แบบเต็มตัว
ซึ่งปีที่แล้วเขาเข้าถึงรอบรองชนะเลิศ
เข่าของผมมันก็เจ็บเท่าเดิม ไม่ว่าผมจะลงแข่งหรือไม่ลงแข่ง
ผมก็เลยเลือกที่จะเล่นต่อไปดีกว่า
ผมไปนิวยอร์ก
เพื่อไปหาหมอเฉพาะทาง
แล้วผมก็ถามหมอว่า
"คิดว่าผมจะลงแข่งอินเดียนเวลส์ บนฮาร์ดคอร์ตได้ไหม"
เขาบอกว่า "ไม่ได้"
"ผมไม่คิดว่าคุณควรเล่น และผมไม่คิดว่าคุณจะเล่นได้ด้วย"
หมอบอกว่ามันร้ายแรงมาก
มีความเสี่ยงที่จะเกิดอาการบาดเจ็บ ที่รักษาให้หายขาดไม่ได้
หมอบอกให้เราหยุด
เราเลยเรียกประชุมทีมกัน
และผมก็ตัดสินใจว่าจะแข่งอินเดียนเวลส์
ผมนี่แหละบอกว่า "ไม่ ผมจะแข่งอินเดียนเวลส์"
(อินเดียนเวลส์ มีนาคม 2013)
ผมไม่ได้เหยียบสนามฮาร์ดคอร์ตมาแปดเดือน
และผมก็ขอฉีดยาชาที่เข่าเพื่อให้ลงแข่งได้
ไม่งั้นผมแทบจะขยับตัวไม่ได้เลย
ลูกนี้แหละ
ผมเล่นได้ดี ดีอยู่เรื่อยๆ
จนสุดท้ายก็ชนะรายการนั้น
ทำลายสถิติชนะรายการเอทีพี มาสเตอร์ส 1000 ครั้งที่ 22…
และจากจุดนั้น ประวัติศาสตร์หน้าใหม่ของผมก็ได้เริ่มต้นขึ้น
แบบนั้นแหละ
(บาร์เซโลนาโอเพ่น 2013)
แล้วจู่ๆ ในปี 2013 เขาก็กวาดชัยชนะเรียบทุกรายการ
การกลับมาท็อปฟอร์มของเขามันช่างสุดยอดจริงๆ
ราฟาเอล นาดาลคว้าแชมป์ที่บาร์เซโลนา
เป็นครั้งที่แปดอย่างเหลือเชื่อ
หัวเข่าของผมยับเยินมาก เจ็บมาก
แต่ตอนนั้นยังไม่ใช่เวลาที่จะ…
หยุด
มันไม่ใช่แค่เจ็บเวลาแข่ง แต่คือ…
ในชีวิตประจำวันก็เจ็บ อย่างตอนลงบันไดก็เจ็บ
ทำให้ฉันเป็นห่วงมากเลยค่ะ
การเห็นใครสักคนต้องทนทุกข์ทรมาน โดยที่เราไม่รู้ว่าจะช่วยเขายังไง
มันบีบหัวใจมากจริงๆ ค่ะ
ผมต้องพึ่งยาแก้อักเสบ หลายอย่างมากในการลงแข่ง
กินโวลทาเรนก่อนนอน
และต้องฉีดโวลทาเรนเข้ากล้ามเนื้อ ก่อนเริ่มแข่งทุกแมตช์
เข้ารอบชิงครั้งที่เจ็ด และเป็นรายการที่เจ็ดนับตั้งแต่กลับมาแข่งขัน
สำหรับนักหวดชาวสเปนผู้นี้
มันเป็นเรื่องยากที่ต้องเห็นเขา ทนอยู่กับความเจ็บปวดในทุกๆ วัน
และต้องเห็นเขาใช้ยาแก้อักเสบเยอะมาก
ซึ่งอาจส่งผลเสียต่อสุขภาพของเขา
นาดาลคือผู้ชนะที่มาดริดเป็นสมัยที่สาม!
ผมอยากขอบคุณทีมงานทุกคน
ถ้าไม่มีพวกคุณ ผมคงไม่สามารถ กลับมายืนตรงนี้ได้อีกครั้งในวันนี้
พวกเราเคยมีความเห็นไม่ตรงกันครับ เพราะ…
ผมว่าเขาใช้ยาเยอะเกินไป
บางครั้งผมมองว่ามันไม่ได้จำเป็นขนาดนั้น
(อิตาเลียนโอเพ่น 2013)
มายโมไม่เห็นด้วยเลยครับ
ทุกครั้งที่ผมถามเขาเรื่องยา…
เขาจะบอกให้ผมตัดสินใจเอง
มันถึงจุดที่ราฟาพกยาแก้ปวดติดตัวไว้เองเลย
เขาเริ่มใช้ยา
ไม่ใช่เพราะเจ็บ
แต่เพื่อกันไม่ให้เจ็บล่วงหน้า
ชัยชนะสมัยที่เจ็ดที่โรม!
สถิติของเขาดีขึ้นทุกครั้งที่ชนะ
ผมบอกเขาว่า "ไม่เป็นไร"
"ผมมียาอยู่กับตัว ถ้าคิดว่าจำเป็นแล้วถึงจะใช้"
(โรลังด์-การ์รอส ปี 2013)
ราฟาเอล นาดาล!
บางครั้งการชนะ
ก็ทำให้เราเห็นความเป็นจริง
ที่ปรุงแต่งขึ้นมา
เพราะแท้จริงแล้ว สุขภาพ
สำคัญเหนือกว่าความสำเร็จใดๆ ทั้งปวง
ราฟาเอล นาดาลคว้าแชมป์ที่แคนาดาสำเร็จ
(อันดับโลก นาดาล อันดับสาม)
ราฟาเอล นาดาลคว้าแชมป์ที่ซินซินแนติ!
จริงๆ แล้ว ผมมีแผลทะลุเล็กๆ ในลำไส้สองจุด
เป็นแผลทะลุขนาดเล็ก ที่เกิดจากการใช้ยาแก้อักเสบเยอะเกินไป
แป๊บนะครับ
รอบชิงชนะเลิศยูเอสโอเพ่น
โนวัค ยอโควิช มือหนึ่งของโลก พบกับราฟาเอล นาดาล มือวางอันดับสอง
ในแมตช์ที่จะตัดสินว่า
ใครจะเป็นอันดับหนึ่งในปีนี้
ตลอดอาชีพการเล่นของผม ผมต้องตัดสินใจเรื่องเกี่ยวกับสุขภาพ
ซึ่งผมมักจะยืนอยู่บนเส้นบางๆ ที่แบ่งระหว่างถูกกับผิดอยู่เสมอ
ที่บอกว่าเส้นบางๆ กั้นอยู่น่ะ มันบางแบบนี้จริงๆ
ในที่สุดก็มาถึงแต้มแชมเปียนชิพพอยต์แล้วครับ
แต่ผมคิดว่าถ้าในตอนนั้นผมไม่ฝืนตัวเอง
ผมอาจจะคว้าแชมป์แกรนด์สแลม น้อยกว่านั้นสิบรายการก็ได้
ไม่ใช่แค่หนึ่งหรือสองรายการนะ สิบหรือสิบสองรายการเลย
นี่คือความจริง
ราฟาเอล นาดาลคว้าแชมป์ยูเอสโอเพ่น เป็นสมัยที่สอง
ไชโย!
ราฟา นาดาลกลับมาเป็นนักเทนนิส ที่เก่งที่สุดในโลกอีกครั้ง
โค่นบัลลังก์ของโนวัค ยอโควิชลงได้สำเร็จ
ตำแหน่งที่เขาไม่ได้สัมผัสมาตั้งแต่ปี 2011
ราฟา นาดาล มือวางอันดับหนึ่งของโลก
(อันดับโลก 1 นาดาล 2 ยอโควิช 3 เมอร์เรย์)
เขาเป็นนักสู้…
(เสียงของคาร์ลอส โมยา)
ที่เสพติดการแข่งขัน
มันไม่ง่ายเลย
สุภาพบุรุษและสุภาพสตรีทั้งหลาย และนี่คือแชมป์ยูเอสโอเพ่น
ราฟาเอล นาดาลครับ!
อะดรีนาลีนที่พลุ่งพล่านตอนอยู่ในสนาม
ความรู้สึกเวลาต้องแข่ง ต่อหน้าผู้คน 20,000 คน
และได้ยินเสียงเชียร์จากฝูงชน…
ราฟา!
มันเสพติดนะ
(อิตาเลียนโอเพ่น พฤษภาคม 2024)
รู้สึกเจ็บนิดหน่อย แล้วก็… โห
ดูเหมือนจะบวมขึ้นนิดหน่อยด้วย
ไหนดูซิ
งอหน่อย
ดูตรงนี้หน่อย งอซิ
น่าจะอยู่แถวๆ นี้
ทั้งช่วงบนและล่าง บริเวณนี้แหละครับ
เจ็บลึกๆ ใช่ไหม
ผมถามหน่อย หมออันเฆล เราพอจะทำอะไรได้บ้างไหมครับ
- ก็ทำเหมือนเดิมต่อไปนี่แหละ - ครับ งั้นดีเลย
ผมไม่กังวลเรื่องที่เจ็บตรงนี้แล้ว
ผมแค่สงสัยน่ะครับราฟาว่ามันยากแค่ไหน
ในการจัดการกับร่างกาย ระหว่างการแข่งขันแบบนี้
โดยที่รู้ว่าคุณต้องคอยระวังหรือพยายามป้องกัน
ไม่ให้ตัวเองได้รับบาดเจ็บ
ผมก็มีปัญหาบางอย่างอยู่ครับ
แต่มันก็แค่นั้นแหละ ผมต้องยอมรับสถานการณ์ให้ได้
วันนี้มันถึงเวลาที่
ผมจำเป็นต้องพยายามเล่นให้ได้เต็มร้อย
ผมต้องไปแข่งโรลังด์-การ์รอส ในอีกสองอาทิตย์ครึ่ง
ผมต้องผลักดันร่างกายให้ถึงขีดสุด
และถ้าอะไรจะเกิด มันก็ต้องเกิด
การแข่งขันรอบสองยังคงดำเนินต่อไปที่โรม
มือวางอันดับเจ็ด ฮูเบิร์ต ฮูร์คาช เจอกับราฟา นาดาล
- เชียร์ใครครับ - น่าจะนาดาล
ราฟาและสตานิสลัส วาวรีงกา กำลังเดินลงสู่สนามร็อด เลเวอร์ อารีน่า
(ออสเตรเลียนโอเพ่นรอบชิง 2014)
หากดูจากสถิติที่ผ่านมาและประวัติการพบกัน
ทุกอย่างดูจะเป็นใจให้มือวางอันดับหนึ่ง
คนดูเต็มสนาม
ต่างเฝ้ารอดูว่าราฟา นาดาล จะรับมือกับบททดสอบล่าสุดนี้อย่างไร
ปี 2014 เริ่มต้นขึ้น
ผมเป็นมือหนึ่ง
และผมก็พร้อมที่จะ… แบบว่า…
ผลักดันตัวเองให้ถึงขีดจำกัด
ราฟาเป็นฝ่ายคุมเกมไว้ได้หมด
เปิดเกมได้ดีมาก
บราโว่
เขาทุ่มสุดตัวเลยครับ ดูจากที่เห็น
แล้วจู่ๆ ก็…
บู้ม
ผมรู้สึกเจ็บแปล๊บที่หลัง
เล่นต่อไม่ไหวจริงๆ
ไม่ไหว
ไม่ไหวจริงๆ
อุ้ย
งานเข้าแล้วครับ
เท้าเขาเริ่มมีปัญหา
เห็นไหมนั่น ขยับไม่ได้เลย
เขามองขึ้นไปที่ลุงโตนี่
และมันไม่ใช่สายตาของคนที่บอกว่า "ผมเอาอยู่"
แต่เป็นสายตาที่เต็มไปด้วยความกังวล
ให้นอนลงกับพื้นแล้วครับ
ถ้าเจ็บหลังคงกินยาแก้ปวดไปแล้ว
คงไม่ไหวแล้วละ
อาการบาดเจ็บ ความเครียด
การฝืนผลักดันร่างกายและจิตใจจนถึงขีดจำกัด
มันถึงจุดที่สิ่งเหล่านั้นทั้งหมด
มันเริ่มส่งผลกระทบต่อร่างกายอย่างหนัก
เอาหน่อย ราฟา!
เอาน่ะ ตั้งสมาธิใหม่ เริ่มใหม่อีกรอบนะ
สู้ๆ
เชื่อมั่นเข้าไว้
นาดาลเล่นพลาดไปหน่อย
นาดาลพลาดไปสองลูกแล้ว
นี่คือสีหน้าของคนที่
อาจจะไปไม่ถึงเส้นชัยอย่างที่หวังไว้
และแล้วชัยชนะก็ตกเป็นของฮูบี้ ฮูร์คาช
ในขณะที่ราฟาต้องกล่าวอำลาโรมไปเพียงเท่านี้
"ประกาศถึงนักกีฬาทุกท่าน นี่คือช่วงแต้มตัดสิน
กรุณามารวมตัวกันที่จุดนัดพบ
เพื่อเตรียมตัวเดินลงสู่สนาม"
อย่าเพิ่งตัดสินใจอะไรตอนนี้เลยนะ
ไม่ว่านายอยากจะทำอะไร
ค่อยๆ คิดนะ ให้เวลาตัวเองสักสองสามวัน
อยากได้อะไรก็บอกนะ
ผมสู้กับร่างกายตัวเองมาหลายปี
ฝืนร่างกายจนถึงขีดสุดตลอดเวลา
และในทางจิตวิทยา มันบั่นทอนกำลังใจอย่างมหาศาล
มหาศาลจริงๆ
เมื่อถึงจุดหนึ่ง
มันก็ต้องพังทลายลง
(มายอร์กา พฤษภาคม 2024)
โห คุณไม่รู้หรอก
จริงๆ เลยนะ
สาบานเลย…
ผมพูดจริงๆ เลยนะ
ผมโคตรเหนื่อยล้า
มันเป็นแบบนี้ตลอดเลย
ผมน่าจะเป็นนักกีฬาที่ร่างกายบอบช้ำที่สุด ในประวัติศาสตร์ของเทนนิสแล้ว
แต่ในขณะเดียวกันก็ต้องสู้ต่อไป
มันไม่มีทางอื่นหรอก
มีทางนี้อยู่ไง
ตอกตะปูแล้วแขวนไอ้นี่ซะ
ฉันว่าอย่าเพิ่งเลย
จะได้จบๆ
แขวนไม้น่ะเอาไว้ก่อน
สิ่งที่ฉันคิดได้น่ะ…
สิ่งที่ฉันคิดได้จากวันนี้คือ
มันพรากสิ่งต่างๆ ไปจากฉัน มากกว่าจะให้อะไรกับฉันเยอะมากเลย
- แต่ตอนนี้… - เข้าใจที่พูดใช่ไหม
ทั้งในแง่ของความพึงพอใจส่วนตัว
ความสุขในการทำ ความทุกข์ทรมาน
ณ จุดนี้
เหมือนมันเอาไปจากฉันมากกว่าที่ฉันได้จากมันอีก
ยังมีชีวิตอีกแบบรออยู่นะ
คำบรรยายโดย เพียงพัชร์ น้ำทิพย์ ฉันได้จากมันอีก